Jong seun se droom uiteindelik bewaarheid | Maroela Media
Foto: Facebook/ Tristan's wish
Tristan Moore (12), 'n talentvolle skopbokser van Velddrif aan die Weskus, gaan uiteindelik Amerika toe.
Maroela Media het vroeër berig oor dié jong seun wat vanjaar vir 'n derde keer na Amerika genooi is om deel te neem aan die NMA-ISKA Skopboks-wêreldkampioenskap in Orlando, Florida. Hy kon die vorige kere nie die reis bekostig nie, maar was vasbeslote om Suid-Afrika vanjaar te verteenwoordig. Tristan het sy eie Facebook-blad begin en het worsbroodjies by die skool verkoop om te spaar vir dié reis.
Estelle Haward, Tristan se ma, sê hulle het oorweldigende reaksie gekry. "Hy gaan Amerika toe! Ek het al so gehuil! Mense het my so verstom – mense wat nie eintlik kon bekostig om te help nie, het gehelp."
Dié trotse ma sê die hele ondervinding het soveel mense bymekaar gebring dat hulle ook nuwe vriende gemaak het. "Ek het absoluut weer vertroue in die mensdom – dis ongelooflik."
Tristan vlieg op 28 Junie en sy ma sê hy kan al Amerika se befaamde pizza proe.
"Tristan oefen baie hard – hy sit nou ekstra ure in. Ek dink hy voel nou ook die druk. Soveel mense het gehelp en hy wil hulle nie teleurstel nie. Hy wil graag 'n beker of medalje huis toe bring."
Estelle meen hulle is net dankbaar vir die blootstelling en ondervinding wat hy gaan kry nie en vir haar, as ma, maak dit nie saak of hy wen of verloor nie. "Ek het vir hom gesê ons is reeds trots op hom en hy hoef nie onnodige druk op homself te plaas nie, maar hy is baie streng met homself."
Tristan se reis en akkommodasie is nou betaal, maar Estelle sê hy het nog 'n geldjie nodig vir dinge soos visumkostes en sakgeld. Stuur gerus 'n e-pos na [email protected] as jy Tristan wil ondersteun, of besoek sy Facebook-blad.
Baie dankie Maroela Media vir julle aandeel in die waarmaak van Tristan se droom. Ons waardeer elke bydrae, wens en ondersteuning ongelooflik baie.
Go for it my boy !!!!!!!!!!
Baie baie geluk. Mag jy net vorentoe gaan in die lewe. Jy is n pragtige seun.
Dis awesome ek is so bly. Ek volg al sy goed op fb en sal defnitief einde van die maand weer 'n geldjie inbetaal. Baie geluk julle!
Baie dankie Leonie dat jy van die begin af deel van Tristan se droom en reis is. Waardeer ongelooflik. X
Hoe beny ek hom. Ek en my man was 2 weke gelede in Fort Myers in Florida en was dit nou lekker. Ook aansienlik goedkoper in Florida as in New York. Outjie het omtrent iets om na uit te sien (en ook baie tyd om te spandeer op vliegtuie) – dis 'n laaaaang vlug soontoe. Geniet!!